06/04/2018 | Administración LocalMunicipal
Oza-Cesuras
Anuncio de aprobacion definitiva do Plan especial de equipamento en solo rústico para a ordenación dunha dotación sanitario-asistencial de residencia de persoas maiores en Oza-Cesuras

ANUNCIO DE APROBACIÓN DEFINITIVA DO PLAN ESPECIAL DE EQUIPAMENTO EN SOLO RÚSTICO PARA A ORDENACIÓN DUNHA DOTACIÓN SANITARIO-ASISTENCIAL DE RESIDENCIA DE PERSOAS MAIORES EN OZA-CESURAS O Pleno do concello de Oza-Cesuras, en sesión celebrada o 29 de decembro de 2017, aprobou definitivamente o “Plan Especial de equipamento en solo rústico para a ordenación dunha dotación sanitario-asistencial de residencia de persoas maiores en Oza-Cesuras” En cumprimento do establecido no art.92 da Lei 9/2002, de 30 de decembro, de ordenación urbanística e protección do medio rural de Galicia, procédese a publicar o documento que contén a normativa e as ordenanzas: “4.- NORMATIVA.4.1.- NORMAS XERAIS 4.1.1. - OBXECTO E NATUREZA DO PLAN ESPECIAL Formúlase o presente Plan Especial de Dotacións co obxecto de cualificar e ordenar unha parcela como dotacional e establecer as determinacións precisas que permitan a construcción dun equipamento sanitario-asistencial de Residencia de persoas maiores, nun futuro próximo, cumprindo as esixencias legais en materia urbanísticia e garantindo a axeitada inserción da instalación prevista no medio territorial existente. O Plan Especial formúlase segundo á posibilidade que outorga o artigo 68 da Lei 9/2002, de ordenación urbanística e protección do medio rural de Galicia.4.1.2. - ÁMBITO DE APLICACIÓN O ámbito de aplicación deste Plan Especial correspóndese con varias parcelas clasificadas como SRAU segundo o PXOM de Oza dos Ríos. Identifícanse nos correspondentes Planos de Información e Ordenación nas súas diferentes escalas.4.1.3. - VIXENCIA A súa vixencia será indefinida ata a súa revisión ou a súa derogación por un documento urbanístico de rango superior.4.1.4.- RÉXIME URBANÍSTICO APLICABLE O réxime urbanístico aplicable é o do solo rústico definido na Lei 9/2002 de ordenación urbanística e protección do medio rural de Galicia, sen prexuízo de maiores limitacións establecidas no planeamento municipal vixente.4.1.5. - SISTEMA DE OBTENCIÓN DE TERREOS DOTACIONAIS Todos os terreos contidos no presente Plan Especial de Dotacións son de propiedade da empresa que levará a cabo o desenrolo da Residencia de Persoas Maiores. En relación ós terreos necesarios para a execución do vial de acceso á actuación dende a carretera AC-840 fíxase o sistema de expropiación como instrumento de obtención dos terreos co fin de garantizar un ancho mínimo de 8m, seguindo o disposto no PXOM, artigo 35 punto 2.2. 4.1.6. - INSTRUMENTOS DE DESENVOLVEMENTO O Plan Especial desenvolverase mediante proxectos de acondicionamento exterior así como de proxectos de edificación ou sinxelos proxectos de obras e instalacións. Poderanse formular proxectos cuxa pretensión e determinacións refundan os tipos de proxectos enunciados no parágrafo anterior. Os proxectos deberán detallar e programar as intervencións coa precisión necesaria para que poidan ser executados por técnicos distintos do autor do mesmo. Os proxectos non poderán modificar as previsións deste Plan Especial sen prexuízo das adaptacións a nivel de detalle xurdidas pola realidade física e topográfica. Os proxectos conterán a documentación necesaria para a súa correcta posta en práctica, que como mínimo será a seguinte: - Memoria descritiva da actuación. - Plano de situación da zona de actuación en relación ao ámbito de aplicación do Plan Especial. - Planos de información do ámbito territorial de actuación. - Planos de Proxecto, reflectindo obras e actuacións a levar a cabo coa escala e nivel de detalle requirido. - Prego de condicións técnicas e de condicións económico administrativas das obras e actuacións. - Medicións, prezos descompostos e orzamento.4.1.7. - OBRIGAS DO PROMOTOR O Promotor do Plan Especial ten o deber de realizar a súa costa as obras de urbanización exteriores ao ámbito necesarias para conectalas redes de subministro de auga e evacuación de augas pluviais e residuais ás existentes de carácter público, subministro de electricidade e alumeado público e dos servizos de telefonía, e R conforme aos trazados expostos nos Planos de Ordenación.4.2. - NORMAS DE USO 4.2.1. - XENERALIDADES O uso e actividade previsto no ámbito do Plan Especial é o de dotación sanitario-asistencial, en congruencia co destino, ao que se lle quere dar na actualidade, a este de equipamento básico.4.2.2.- USOS PORMENORIZADOS O Plan Especial establece os seguintes usos pormenorizados dentro do ámbito: - Área edificable. Constitúe a parte da parcela dotacional sobre a cal se contempla a construción do equipamento. Localizada na parte central do ámbito, estará destinada oa equipamento santitario-asistencial. A zona non ocupada pola edificación recibirá un tratamento axardinado ou, no seu caso, pavimentado, ao obxecto de conformar os accesos ao edificio. - Área de aparcamento e circulación. Ubicada na zona sureste da parcela. Permite o acceso dende o camiño que da fronte á parcela. - Área de sistemas locales. Sitúase no frente da parcela. Trátase da superficie de ampliación do viario público, onde se ubican as prazas de aparcamento público e a acera. - Área arborizada e axardinada. Localizada perimetralmente á área de movemento. Comprende a parte da parcela destinada a parque, xardín e espazos de estancia ao aire libre. Non se contempla nesta zona ningún tipo de edificación nin de urbanización. Permitirase a colocación de servizos urbanísticos baixo rasante.4.3. - NORMAS DE ACONDICIONAMENTO EXTERIOR 4.3.1. - XENERALIDADES - Enténdese por acondicionamento exterior aquelas actuacións que requiren a posta en obra de materiais e técnicas para a realización de muros, do viario previsto así como os espazos libres ou de recreo dotados de instalacións de servizos e elementos de xardinería. - O acondicionamento exterior realizarase segundo o contido dos proxectos que a tal efecto se redacten seguindo as determinacións do presente Plan Especial e conteñan a documentación establecida no apartado 4.1.6 - Os proxectos de acondicionamento exterior de redes públicas tramitaranse e aprobaranse segundo o disposto na lexislación urbanística. Serán informados polas administracións sectoriais que exerzan as súas competencias na actuación. - A ocupación máxima en planta por superficies pavimentadas será como máximo do 50% do ámbito de actuación. Manterase polo tanto o estado natural dos terreos, en, polo menos, a metade da superficie do ámbito, dacordo coa xustificación do cadro seguinte.4.3.2. - CONDICIÓNS E TRATAMENTO DO APARCADOIRO Considérase aconsellable o emprego de pezas colocadas en seco (lastro) cuxas características de colocación o deseño favorezan o crecemento dun tapiz vexetal entre os seus ocos ou xuntas.4.3.3. - CONDICIÓNS DAS INFRAESTRUTURAS DE SERVIZOS TÉCNICOS - O presente Plan Especial establece a necesidade de dotar á parcela das necesarias infraestruturas de servizos para o seu normal funcionamento:. Subministro de auga. Evacuación de augas residuais e pluviais. Subministro de electricidade. Alumeado público. R. Telefonía. - O subministro realizarase dende os distintos puntos de acometida das redes existentes municipais. Todas as redes, que o necesiten, chegarán ás zonas requiridas enterradas baixo a rede viaria pública. Os proxectos de acondicionamento exterior deberán xustificar a conveniencia de cada infraestrutura, establecendo os criterios de cálculo e deseño e contemplando a necesidade de conexión cos puntos de acometida. - Contémplase subministro de auga para o rego das zonas axardinadas dos espazos libres así como para a dotación de auga sanitaria do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida na rede pública existente. Discorrerá integramente enterrada baixo a rede viaria prevista neste Plan Especial. - Contémplase a conexión coa rede pública de recollida de augas residuais e pluviais dos espazos libres e do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida na rede pública existente. Discorrerá integramente enterrada baixo a rede viaria prevista neste Plan Especial. - Contémplase a conexión coa rede eléctrica dos espazos libres e do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida existentes. Discorrerá integramente enterrada baixo a rede viaria prevista neste Plan Especial. - O alumeado público contemplarase na zona de viario público, de titularidade municipal. A iluminación do espazo público realizarase con racionalidade e evitando a contaminación luminosa segundo as ordenanzas de aplicación. - Contémplase a conexión coa rede de telecomunicacións R do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida existentes. Discorrerá integramente enterrada baixo a rede viaria prevista neste Plan Especial. - Contémplase a conexión coa rede de telefonía do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida existentes. Discorrerá integramente enterrada baixo a rede viaria prevista neste Plan Especial.4.3.4. - CONDICIÓNS DE AXARDINAMENTO E MOBILIARIO NA ÁREA AXARDINADA OU ZONA VERDE - Os espazos serán tratados mediante o emprego de pavimentos, especies vexetais e mobiliario adaptado ás funcións propias da dotación planeado, tendo en conta a particularidade do colectivo usuario. - Os espazos pavimentados deseñaranse con racionalidade. Utilizaranse pavimentos preferentemente térreos, de madeira e pedra ou artificiais colocados en seco e deixando espazo entre a súas xuntas para facilitar a súa integración e mellorar as condicións drenantes. - O resto do solo será convenientemente axardinado mediante plantación de céspede, árbustos e árbores autóctonos ou naturalizados en Galicia e que se adapten ás condicións microclimáticas e ambiente húmido da zona.4.4.- NORMAS DE EDIFICACIÓN 4.4.1.- USO PREVISTO O edificio a construir será de uso sanitario-asistencial que resolva as necesidades deste tipo de centros da poboación de Oza – Cesuras.4.4.2. - TIPOLOXÍA EDIFICATORIA Segundo o uso e utilización prevista, contémplase un edificio de características arquitectónicas singulares, cuxas dimensións e proporción virán dadas como consecuencia dun programa de necesidades propio do uso ao que se vai destinar.4.4.3.- ALTURA DO EDIFICIO - Altura máxima de cornixa da edificación non poderá exceder as dúas plantas nin os 7 metros medidos no centro de todos as fachadas, desde a rasante natural do terreo ao arranque inferior da vertente de cuberta. Excepcionalmente, poderá exceder os 7 metros de altura cando as características específicas da actividade, debidamente xustificadas, fixesen imprescindible excedelos nalgún dos seus puntos - Forma da cuberta: A cuberta será plana. O material de acabado será de orixe natural (pavimento pétreo, grava, céspede, etc.). - Pendente máxima dos faldóns de cuberta 5º. - Elementos que poden sobresaír por riba da altura máxima: Únicamente poderán sobresaír, sempre de forma puntual, elementos vinculados a instalacións técnicas do edificio, como elementos de ventilación forzada, volume de ascensor, pararraios, aire acondicionado, etc.4.4.4. - OCUPACIÓN MÁXIMA - Ocupación máxima será o 20% da superficie da parcela edificable do plan especial de dotacións. Esta ocupación materializarase exclusivamente á “área edificable” da parcela, conforme á zonificación proposta polo Plan. Enténdese por ocupación a superficie de solo resultado da protección vertical da superficie edificada en calquera das plantas do edificio excepto os beirís de cuberta e cornixa.4.4.5. - SUPERFICIE EDIFICABLE A superficie edificable do edificio virá dada como resultado de aplicar a supeficie ocupada e a atura máxima permitida e o soto.4.4.6. - PLANTAS PERMITIDAS Conforme ao cumprimento da altura máxima, o edificio poderá desenvolver dúas plantas sobre rasante. Permítese a construción de soto e/ou semisoto, coas limitacións de uso establecidas lexislación sectorial que regule o uso e actividade prevista para o edificio e o establecido no Plan Xeral de Ordenación Municipal de Oza.4.4.7. - SEPARACIÓN DO EDIFICIO AOS LINDEIROS: A condición de edificio illado esixe a separación aos lindes con outras parcelas. Dita separación será de ao menos 5,00 metros, nunca inferior á altura da edificación. Conforme á zonificación proposta, a separación será esixible en todos os lindeiros da parcela. A separación a vías será como mínimo de 20m ó eixe.4.4.8. - CONDICIÓNS DE INTEGRACIÓN E DE ACABADO A singularidade do edificio esixe a consideración daquelas cuestións que afecten á imaxe final do edificio e a súa integración nun medio rural alterado. Neste senso, considérase que o edificio debe contribuír a dignificar unha imaxe hoxe en día alterada polas infraestruturas e as edificacións circundantes. Segundo a zonificación proposta, a edificación implantarase sobre terreo existente. Non se admitirán novos movementos de terra, agás os necesarios e vinculados á superficie de solo ocupada pola edificación e ao acondicionamento exterior. O volume máximo da edificación será similar ao das edificacións existentes no solo rústico do contorno. No caso de que resulte imprescindible excedelo por esixencias do uso ou da actividade autorizable, procurará descompoñerse en dous ou máis volumes conectados entre si co fin de adaptar as volumetrías ás tipoloxías propias do medio rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. A Memoria do Proxecto xustificará a elección de materiais, buscándose aqueles materiais de acabado nos que a textura e cor se integren cos predominantes na paisaxe. O estado actual da paisaxe do entorno do presente plan especial diagnostícase como resultado da concentración parcelaria levada a cabo na zona. Atópase fórtemente condicionado pola infraaestructura ferroviaria que o rodea, emprazándose como unha illa de prados e arbusto baixo con trazados viarios xeométricos en forma de cuadrícula, especialmente na zona do plan especial. Esta rede de infraestructuras, tanto ferroviaria como viaria establécese como principal componente da paisaxe. Os valores paisaxísticos da zona están representados por prados e zonas de arbusto baixo, ubicándose ó leste desa illa rodeada pola rede ferroviaria, as zonas de arborado autóctono. A visibilidade da zona onde se desenrola o plan especial é máis ben baixa, si ben se sitúa no cumio dunha elevación do terreo cunha pediente relativamente débil. Trátase dun pequeño promontorio (Couto do Castrillón). Á hora de valorar a fraxilidade visual da actuación deberemos considerar entre outros factores a accesibilidade potencial do observador ou da Cunca Visual á mesma. A situación da área obxeto do presente Estudio de Integración Paisaxístico non fai que se xeneren novas visuais de especial importancia. Enténdese a fraxilidade como a susceptibilidade dunha paisaxe para ver alterados os seus valores e o seu carácter. Para o cálculo da fraxilidade terase en conta o grao de exposición visual do territorio e a súa accesibilidade como indicador de presión potencial de transformación do territorio. O impacto da transformación da paisaxe será menor en lugares accesibles pouco expostos e maior en lugares moi expostos. A presión que se exerce sobre un territorio para que sexa transformado é maior nas zonas accesibles que nas zonas menos accesibles. A partir de cruzar os datos de accesibilidade e de visibilidade, identíficase a presente zona como de importante potencial de transformación, si ben, con susceptibilidade relativamente baixa de ver alterados os seus valores e o seu carácter. A integración paisaxística valorarase de forma cualitativa mediante a consideración da importancia dos impactos paisaxísticos, combinación da fraxilidade da paisaxe e da magnitude do impacto, así resultarán: sustancial, moderada, leve ou insignificante. A actuación que se prevé e que é obxecto deste Estudio de Integación Paisaxística constitue, dadas as circunstancias, un impacto moderado na sensibilidade da paisaxe. Establécense diversas medidas correctoras para minimizar dito impacto: Características principais do proxecto. O proxecto que se pretende levar a cabo no presente plan especial conforma unha dotación relativamente importante en relación ó propio Concello e incluso á súa comarca. A ocupación sobre o terreo prevé unha superficie máxima de 4.757 m 2, moi superior á ocupación das pequenas vivendas unifamiliares que conforman as únicas edificacións do entorno. O programa de usos do equipamento pretendido impide a fragmentación en volumes similares ós existentes no entorno, si ben non impide que se poida dividir de forma que o impacto ambiental sobre a paisaxe sexa o mínimo posible, utilizando volumes de planta baixa e primeira, con dimensións comedidas e axeitadas ó entorno, que impidan a formación dunha barreira visual continua que poña en perigo o carácter dunha paisaxe claramente rural. A cuberta da edificación será plana para evitar un incremento innecesario da altura do equipamento. Dadas as importantes dimensións do mesmo, a configuración dunha cuberta de pendente máxima de 30º incrementaría a altura da edificación provocando un maior impacto visual na contorna. Asimesmo prevese a edificación dunha planta de soto que poida ventilar cara a zona interior do equipamento, mediante a apertura de patios interiores que permitan a iluminación do dito nivel onde sexa necesario. Desta maneira non se permite a execución de semisoto que poida presentar elevación con respecto á cota exterior do terreo que rodea ó equipamento, reducindo por tanto a altura do mesmo. Preténdese con esta actuación que o proxecto teña o mínimo impacto posible sobre os elementos que configuran a paisaxe, integrándose completamente en altura coas edificacións do entorno e reducindo o impacto volumétrico mediante unha cuidada fragmentación que permita a funcionalidade do equipamento á vez que se integra nunha contorna de carácter claramente rural. Os materiais de acabado serán os tradicionais no entorno, utilizando preferiblemente acabados enfoscados e pintados en cor branca ou tonos próximos, así como pedra. Poderan utilizarse outros materiais xustificando a súa integración no entorno no que se ubica. A xestión da paisaxe realizarase entendendo como tal aquelas accións que desde unha perspectiva de uso sostible do territorio garantan o mantemento regular da paisaxe, co fin de guiar as transformacións inducidas polos procesos sociais, económicos e ambientais. Realizarase unha ordenación da paisaxe con carácter prospectivo, particularmente acentuado con vistas a manter, mellorar, restaurar e rexenerar a paisaxe do entorno. Como proposta de medidas e accións específicas para acadar os obxectivos de calidade e de recuperación da área na que se ubica o plan especial, actualmente cun importante nivel de degradación, introducirase a plantación de especies autóctonas que integran a actuación e a poñan en relación coas masas arbóreas ubicadas ó leste da vía ferroviaria, recuperando un carácter vexetal actualmente perdido. Ó mesmo tempo, a platación de ditas especies autóctonas contribuirá á reducción do impacto paisaxístico do equipamento. Introducindo este punto como unha estratexia local encamiñada a un desenvolvemento sostible do territorio, co fin de integrar nel os obxectivos de calidade paisaxística. No plano O-12 que se adxunta ó presente documento realízase análise da conca visual, consistente nun mapa da visibilidade onde se sinalan as zonas visibles e non visibles para un radio de dous quilómetros e medio, integrando os núcleos de poboaciónmáis próximos e as estradas máis concorridas. Utilízanse técnicas gráficas de representación visual, como por exemplo fotomontaxes da edificación proxectada, para determinar as zonas dende as que existe unha maior exposición e introducir, na parcela, medidas correctoras oportunas que minimicen a súa exposición. Prestarase especial atención as cores empregadas, cómpre recomendar que a instalación prevista presente unha gama de cores e texturas uniformes, respectando a tipoloxía de cores existentes na zona. Os elementos de mobiliario urbano, os materiais e texturas dos pavimentos, beirarrúas e aparcadoiros, deberán presentar unha certa uniformidade visual e un deseño coherente e integrado coa contorna rural na que se insire o ámbito.4.4.9. - CONDICIÓNS DO PECHE: O peche será preferentemente vexetal, sen que o realizado con material opaco de fábrica supere a altura de 0,60 metros. En todo caso, débese realizar con materiais tradicionais do medio rural no que se localicen, non permitíndose o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. A partir desta altura utilizaranse materiais lixeiros que se integren ben coa contorna.4.5. - ACCESIBILIDADE E SUPRESIÓN DE BARREIRAS ARQUITECTÓNICAS Establécese o presente punto en cumprimento do Real Decreto 505/2007, de 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espacios públicos urbanizados e edificacións (en adiante RD 505/2007), e da Orden VIV/561/2010, de 1 de febrero pola que se desenvolve o documento técnico de condicións básicas de accesibilidade e non discriminación para o acceso e utilización dos espacios públicos urbanizados. Dáse cumprimento tamén á Lei 8/1997 de accesibilidade e supresión das barreiras arquitectónicas (en adiante LASB), e do Decreto 35/2000, Regulamento que desenvolve a lei anterior (RASB). Do Capítulo II do RD 505/2007 dedúcese a necesidade de diferenciar entre itinerarios peatonais, elementos de urbanización, puntos de cruce e entradas e saídas de vehículos, mobiliario urbano, aparcamentos e elementos de control e protección de tráfico rodado, obras e intervencións na vía pública, actividades comerciais na vía pública e sinalización e información accesibles á entrada en vigor da presente normativa, e o futuro acondicionamento exterior que se poida construír e desenvolver no futuro, en desenvolvemento do Plan de Dotacións. Ao tempo o Art.5 da LASB dedúcese a necesidade de diferenciar entre a urbanización, vías públicas, parques, espazos de uso público, servizos e mobiliarios urbanos, existentes á entrada en vigor da presente normativa, e a futura urbanización que se poida construír e desenvolver no futuro, en desenvolvemento do Plan Xeral. Adecuación do Plan de Dotacións aos criterios fixados no RD 505/2007, na Orden VIV/561/2010, na LASB e no Decreto 35/2000.1. A.- Condicións de accesibilidade nos itinerarios. Os correspondentes proxectos de acondicionamento exterior desenvolverán aqueles aspectos que lle son propios dando cumprimento á Orden VIV/561/2010. As pendentes lonxitudinais proxectadas no viario proposto dentro do ámbito do presente Plan Especial ten una pendente inferior á pendente máxima lonxitudinal (6%) establecida para itinerarios peatonais accesibles segundo a Orde VIV/561/2010 (o Decreto 35/2000 establece como pendente máxima lonxitudinal o 10% establecida polo que se cumpre co mesmo). O viario proxectado ten unha pendente transversal del 2% (Ver plano O 13), igual á pendente máxima transversal (2%) establecida para itinerarios peatonais accesibles segundo a Orden VIV/561/2010 e o Decreto 35/2000. l. B.- Condición de accesibilidade en parques, xardíns e espazos libres. Os espazos integrantes no sistema de espazos libres, reunirán as condicións de superficie e topografía que fagan posible o cumprimento da lexislación de accesibilidade.1. C. - Condición de accesibilidade dos aparcadoiros. As zonas reservadas a aparcadoiros vinculadas maiormente a rede viaria, reunirán as condicións reguladas na lexislación sobre accesibilidade. Cumpriranse as dimensións esablecidas no artigo 35 da Orden VIV/561/2010, en canto a dimensións mínimas das prazas de aparcadoiro para minusválidos có acceso correspondente dende a beirarrúa, cumprindo tamén coas dimensións establecidas no apartado 1.3 do código de accesibilidade:. Aparcadoiro en Ringleira: 2,20 m x 6,50 m. Aparcadoiro en batería perpendicular: 5,00 m x 2,20 m máis zona e aproximación de 1,50m. l. D.- Características dos elementos de urbanización e mobiliario urbano. Os proxectos de acondicionamento exterior ou dotación de servizos, desenvolverán aqueles aspectos que garantan o cumprimento da lexislación sobre accesibilidade. As dimensións establecidas polo presente plan para seccións de rúa, garanten a posibilidade de correcta situación do mobiliario urbano e dos servizos. Concretamente respectarase un paso libre de obstáculos do 1,80 m de ancho por 2,20 m de altura. Calquera obra de acondicionamento exterior que sexa necesaria cumprirá a Orden VIV/561/2010, de 1 de febreiro e o Decreto 35/2000.4.6. - NORMAS SOBRE PATRIMONIO Toda obra que se pretenda realizar dentro de esta Zona de Respeto, ademáis de cumprir as condicións urbanísticas propias segundo a categoría del Solo, necesitará Informe previo favorable do organismo autonómico competente en materia de cultura e patrimomio, o cal terá carácter vinculante para a realización de calquera dos actos suxeitos a licencia urbanística. En relación ós traballos de arqueoloxía, calquer traballo a realizar farase dacordo co Decreto 166/1997 do 10 de xullo, polo que se regula a actividade arqueolóxica da Comunidade Autónoma de Galicia. Os mecanismos de financiación dos traballos arqueolóxicos farase dacordo ó Artico 63 da Lei 8/1995 de 30 de Outubro, de Patrimonio Cultural de Galicia. O resultado das actuacións arqueolóxicas que poidan ser executadas derivadas dos condicionantes establecidos na preceptiva autorización, poderán modificar as condicións das licenzas ou autorizacións.” O que se publica para os efectos oportunos. Oza-Cesuras, a 26 de marzo de 2018 O ALCALDE EN FUNCIÓNS, (P. D. 19.03.2018) D. Pablo Israel Franklin Alexander Cantarell Perillo